Una dintre principalele case de pariuri din România a lansat deja cotele privind câștigătorul alegerilor locale de la Primăria București.
Astfel, actualul primar Nicușor Dan pare să fie marele favorit (cotă de 1,90), urmat la o distanță mică de Cristian Popescu Piedone (2,30).
Bookmakerii l-au evaluat și pe reprezentantul AUR, Marian Enache, care are însă o cotă de 200, fiind practic scos din cursă.
Luni, 25 martie, au apărut primele sondaje de opinie după ce alianța PSD-PNL l-a anunțat oficial pe medicul Cătălin Cîrstoiu în calitate de candidat pentru Primăria Capitalei. Deși sunt diferențe mari de procentaje între sondajul realizat de Sociopol și cel prezentat de Avangarde la comanda Digi24, ambele îl plasează pe Cătălin Cîrstoiu pe locul 3.
Cel de la Avangarde îl cotează cu 16%, iar cel de la Sociopol cu 26%. În fața sa sunt Nicușor Dan și Popescu Piedone. Sondajul Sociopol îl dă câștigător pe Nicușor Dan cu 34%, iar Avangarde îl dă câștigător pe Popescu Piedone, cu 42%.